kardosdrur/scandi-wiki huggingface dataset:
Wrangeløen

Wrangeløen (, ) er en ø i Ishavet mellem Tjuktjerhavet og Østsibiriske hav ud for det sibiriske fastlands nordøstlige kyst i Tjukotkas autonome okrug i Rusland. 180°-meridianen går tværs over øen. Datolinjen er forskudt mod øst for at undgå at krydse Wrangeløen og Tjuktjerhalvøen på fastlandet. Øen er 7.300 km² stor og 125 km lang på det bredeste. Højeste punkt hedder Sovjetskaja-bjerget, 1.096 m.o.h.. På grund af det rige dyreliv og et endemisk plantesamfund blev øen optaget på UNESCOs liste over verdens kultur- og naturarvsteder år 2000.

Øen har to eskimo-bosætninger, Usjakovskoje og Starry, og en meteorologisk station, alle placeret på sydkysten.

Under sidste istid levede en mammutart på øen, som var mindre end den almindeligste. Det er bevist at disse overlevede så sent som 1700 f.Kr., 6000 år senere end nogen anden kendt mammutpopulation. Dette sammenfalder i tid med sporene efter den tidligste bosætning, men der er ikke bevist jagt på mammut.

Under Sovjet-tiden blev øen tildels benyttet som gulag.

Øen er opkaldt efter Ferdinand von Wrangel, som ledte efter den i 1820'erne efter at han havde fået høre om dem fra tjukterne. Han fandt den ikke, men blev alligevel krediteret af den amerikanske hvalfangstkaptajn Thomas Long som gav navnet i 1867.

Den første moderne landstigning skete 12. august 1881 af en amerikansk ekspedition, som erklærede USA's overherredømme. Naturhistorikeren John Muir som var deltager i ekspeditionen, udgav den første naturbeskrivelse.

Første russiske landstigning fulgte i 1911, og i 1914 strandede de overlevende efter en canadisk arktisk ekspedition under ledelse af Vilhjálmur Stefánsson der, med et ufrivillig ophold på ni måneder. Stefansson ledede en ny ekspedition i 1921, og efterlod fem nybyggere i et forsøg på at forberede canadisk overhøjhed. Den sidste overlevende af nybyggerne, inuitten Ada Blackjack, blev reddet to år senere, og blev erstattet af en gruppe på tretten nybyggere. Sovjetiske myndigheder fjernede amerikanerne i 1924, og oprettede den nuværende bosætning med 55 indbyggere. Nuværende befolkning er antaget omkring 100 mennesker.

Wrangeløen er præget af permafrost. Dyrelivet består af isbjørne, moskusokser, rensdyr, hvalrosser, sæler og lemminger. Om sommeren udgør Wrangeløen et vigtigt yngleområde for mange fuglearter.

Noter

Eksterne henvisninger 

 Detaljeret kort

Verdensarvsområder i Rusland
Øer i Rusland
Ishavet
Mikroregion (Brasilien)

Mesoregioner og mikroregioner (portugisisk: mesorregião og microrregião) er en tidligere opdeling indenfor brasilianske stater, der var i kraft fra 1989 til 2017. Regionerne var sammensat af Det Brasilianske Institut for Geografi og Statistik (IBGE). De blev erstattet af henholdsvis mellemliggende og umiddelbare geografiske regioner i 2017.

Opdelingen begyndte at blive udarbejdet i 1987 for at erstatte den tidligere regionale opdeling i homogene mikroregioner og mesoregioner, som blev oprettet af IBGE i henholdsvis 1968 og 1976. Godkendelsen af den nye inddeling skete 1988 og det blev indført ved resolution PR-51 af 31. juli 1989. Formålet med sammensætningen var at integrere organisering, planlægning og udførelse af offentlige funktioner af fælles interesse. Imidlertid skete dette sjældent i praksis. Derfor var regionerne bedre kendt på grund af deres praktiske anvendelse af IBGE selv, som brugte inddelingen til statistiske formål.

Der var i 2016 i alt 5570 brasilianske kommuner som var inddelt i 558 mikroregioner fordelt på 137 mesoregioner.

Referencer 

Brasiliens subnationale enheder
Etableret i 1989
Ophørt i 2017
Salisbury (flertydig)

Salisbury kan hentyde til:

Byer 
 Salisbury – Wiltshire, England
 Salisbury, Maryland – Maryland, USA
 Salisbury, North Carolina – North Carolina, USA
 Harare – tidligere kaldet Salisbury, hovedstad i Zimbabwe

Personer 
 Edward James Salisbury – engelsk botaniker og økonom (1886-1978)
 Johannes af Salisbury – engelsk forfatter, diplomat og biskop (ca. 1120-1180)
 Richard Anthony Salisbury – engelsk botaniker (1761-1829)

Andet 
 Salisbury (district) – distrikt i England omkring byen Salisbury
 Salisbury (album) – musikalbum fra bandet Uriah Heep (1971)
Sporskifte (Flensborg)

Sporskifte (dansk) eller Weiche (tysk) er en bydel i det sydlige Flensborg, der blev etableres i årene før 1864 på bymarken syd for midtbyen. Navnet er hentet fra en sportrekant, som byggedes her. Med etableringen af en banestation opstod efterhånden Sporskifte som helt ny bydel. Området var ellers næsten ubebygget. Bydelen består nu af de to statistiske distrikter Sophiegård (Sophienhof) i øst og Skæferhus (Schäferhaus) i vest. Sporskifte har cirka 6.800 indbyggere . I Sporskifte krydser Hærvejen (Oksevejen) landevejen mellem Flensborg og Husum.

I 1900-tallet blev området udbygget med parcelhuse og voksede efterhånden sammen med nabobyen Veding. Nordøst for bydelen opstod store erhvervsområder. I 1912 fik bydelen med Vor Frelsers Kapel er en lille kirke. I 1967 blev kapellet afløst af den moderne Fredskirke øst for Husumvejen. Den danske menighed holder gudstjenester i det Danske Hus ved Oksevejens Skole. Mellem Husumvej og boligområdet Jægerlyst ligger Myggedammen med tilhørende skovarealer. Grænsen til Rude markeres gennem Skærbækken (Møllestrøm) og dens tilløb i den naturfrede Skærbæksdal.

Et militærområde, som opstod her efter 2. verdenskrig, blev i år 2000 omdannet til et nyt boligområde med flere nye rækkehuse. Området markedsføres under navnet Gartenstadt Weiche (Havebyen Sporskifte).

Bydelen er hjemsted for SC Weiche Flensburg 08.

Eksterne henvisninger 

 Havebyens hjemmeside
 Sporskifte danske Menighed

Referencer 

Bydele i Flensborg
Betty White

Betty Marion White (født 17. januar 1922 i Oak Park, Illinois, død 31. december 2021) var en amerikansk skuespiller, komiker og tidligere tv-vært. Betty White døde 31. december 2021 i sit hjem i Los Angeles. 

Hun begyndte sin karriere i 1945 og modtog 6 Emmy Awards samt var nomineret 12 gange. Hun er bl.a. kendt fra komedieserien Pantertanter.

Referencer

Eksterne henvisninger 

 

Skuespillere fra Illinois
Disney Legends
ERI (idrætsforening)

ERI er en lokal idrætsforening der ligger i Rantzausminde. ERI står for Egense/Rantzausminde Idrætsforening.

Idrætsforeninger i Danmark
Svendborg Kommune
Rachel Jackson

Rachel Donelson Robards Jackson, født Rachel Donelson (15. juni 1767 – 22. december 1828) var hustru til Andrew Jackson, der var USA's præsident, dog først efter Rachels død.

Rachel Donelson blev født i det, der nu er Halifax County, Virginia som datter af oberst John Donelson og Rachel Stockley-Donelson. Familien flyttede noget rundt til blandt andet Tennessee og Kentucky, inden faderen døde, da Rachel var atten år. Nogenlunde samtidig ægtede hun oberst Lewis Robards, der imidlertid var sygeligt jaloux, og parret blev separeret i 1790 trods Rachels forsikringer om sin uskyld. Robards sendte hende hjem til moderen, der nu havde et pensionat i nærheden af Nashville i Tennessee. 

Her flyttede snart en ny pensionær ind, Andrew Jackson, og han og Rachel blev snart forelskede i hinanden. Imidlertid vendte Robards tilbage for at hente sin hustru, og Rachel fulgte pligtskyldigst med. Hun måtte dog snart sande, at Robards' jalousi ikke var blevet mindre, og da Jackson hørte om dette, drog han til Kentucky og hentede hende tilbage, væk fra Robards vredesanfald. 

I december 1790 meddelte Robards sin hustru, at han havde ansøgt om skilsmisse, og at denne var bevilget. Derpå giftede Rachel sig med Jackson i august det følgende år. Det viste sig dog senere, at skilsmissen ikke var gået igennem, og dette ægteskab var derfor ugyldigt. Da skilsmissen omsider var juridisk gyldig, giftede parret sig én gang til, 17. januar 1794, og denne gang var ægteskabet lovligt. 

Andrew Jackson var sin kone meget hengiven, og da det juridisk ugyldige ægteskab adskillige gange i årene derpå blev brugt til at genere ham med, var det ofte han måtte forsvare Rachels ære. Han udkæmpede således ikke mindre end tretten dueller, hvorunder han flere gange blev såret, og i et enkelt tilfælde dræbte sin modstander. 

Parret var barnløst og valgte at adoptere en af hendes nevøer, som kom til at hedde Andrew Jackson Jr. Senere adopterede de også en forældreløs indianerdreng, der dog døde af tuberkulose som sekstenårig. Parret blev også værger til flere børn fra Rachels familie.

I forbindelse med det amerikanske præsidentvalg 1828 gravede Andrew Jacksons modstandere den gamle historie om det ugyldige ægteskab frem og brugte mod ham. Han søgte at holde dette skjult for den nu hjertesvage Rachel, men hun kunne dog ikke undgå at høre nok til at indse, at hendes fortid var en belastning for hendes mand. Dette har sandsynligvis været med til at forværre hendes helbred. Kort efter valget af Andrew Jackson døde Rachel Jackson uventet af et hjerteanfald lige før jul, og hun nåede derfor ikke at opleve sin mand blive indsat som præsident. Hun blev under stor opmærksomhed begravet juleaftensdag i den kjole, som hun skulle have båret til indsættelsen.

Eksterne henvisninger 

USA's førstedamer
Fiskergaarden

Fiskergaarden (tysk Fischerhof) er en bydel i Flensborg. Den er beliggende syd for Havretorv og Angelbogade. Mod nordøst grænser Fiskergaarden til Hulvejene.

Navnet stammer fra gården, hvor amtets fiskemester boede, der forpagtede fiskeriet på mølledammene syd for byens grænser. Kvarteret bag den forhenværende kongelige vandmølle kaldes også Bag møllen (Achter de Möhl). Bydelen var indtil 1875 en selvstændig kommune. I 1802 flyttede forvaltningen for Flensborg amt fra Duborg banke til Fiskergaarden. Amtshuset fra 1802 er endnu bevaret. Med tiden udviklede sig Fiskergaarden til et tæt befolket kvarter. Denne udvikling fortsatte også efter indlemmelsen i Flensborg kommune i 1875. Damgaden og dele af Munketoftvejen blev udbygget og nye huse blev oprettet. Også enkelte virksomheder kom til. Efter etableringen af Flensborg Universitet på Sandbjerg blev kvarteret et populært boligområde for studerende.

Litteratur 
 Gerret Liebing Schlaber: Fra opland til bydele. Flensborgs bymark og de indlemmede landsbyer i foto og tekst ca. 1860-1930. Vom Land zum Stadtteil. Flensburgs Stadtfeld und die eingemeindeten Dörfer in Bild und Wort ca. 1860-1930. Flensborg 2009.
 Karl Weigand: Flensburg-Atlas. Die Stadt Flensburg in der deutsch-dänischen Grenzregion in Geschichte und Gegenwart. Flensburg 1978.

Eksterne henvisninger 

Bydele i Flensborg
Vandtårnet på Hadsundvej

Vandtårnet på Hadsundvej er et vandtårn opført i 1949-50 på Hadsundvej i Randers af Højgaard & Schultz med Poul H. Mørck som arkitekt. Tårnet er i efteråret 2009 taget ud af drift, eftersom det rent teknisk ikke behøves og er aldrende. 

En indvendig renovering af Verdos pumpestationer på Hadsundvej og Hobrovej har overflødiggjort vandtårnet, da pumpestationerne nu er både mere sikre og fleksible.

Øverst i tårnet er en udsigtspost, som befinder sig 94 m.o.h..

Referencer

Bygninger, konstruktioner og anlæg i Randers
Vandtårne i Region Midtjylland
Det gamle vandtårn (Randers)

Det gamle vandtårn er et tidligere vandtårn beliggende på Hobrovej, Randers. Vandtårnet er nu hjemsted for en amatørradioforening.

Historie
Efter stor vækst i antallet af indbyggere i slutningen af det 19. århundrede var der problemer med at forsyne beboerne i de højstbeliggende kvarterer med vand. Derfor blev en række jordbeholdere etableret, som dog ikke kunne klare forsyningen om natten, hvilket man måtte tage konsekvensen af og opføre et vandtårn. Dette blev gjort i 1905. Tårnets arkitekt var bysbarnet Jens Peter Jensen Wærum.

Referencer

Bygninger, konstruktioner og anlæg i Randers
Vandtårne i Region Midtjylland
Etableret i 1905
Tved (Flensborg)

Tved (dansk) eller Twedt (tysk) er en bebyggelse i Flensborg. Tved ligger cirka 4 kilometer øst for byens centrum i Angel i det nordlige Tyskland. Den var indtil 1910 en selvstændig kommune og hørte under Adelby sogn i Husby Herred i Flensborg Amt. Tved bestod ved siden af den centrale landsby af bebyggelserne Vandløs (tysk Wasserloos), Kavslund (tysk Kauslund, sønderjysk Kåwslunj, inklusive Bloksbjerg) og gårdene Fuglsang (tysk Vogelsang) og Troelsby (tysk Trögelsby, sønderjysk Trøchelsby). Kommunens areal rakte helt op til fjorden ved Solitude. Nabokommuner var Tvedskov, Engelsby, Fruerlund, Tarup, Rylskov, Ves und Munkbrarup (med Mejervig). Tvedskov, Engelsby, og Fruerlund blev også i 1910, Tarup i 1974 indlemmet i Flensborg kommune.

Stednavnet henviser til en bebyggelse ved en skov. Byer med dette navn findes flere steder i Danmark og Sydslesvig. Der findes for eksempel også et Tved ved Tolk i det sydlige Angel. Det angeldanske navn Vandløs betyder sted uden vand og blev senere på nedertysk til Wåterlock, altså vandhul. Kavslund betyder formentlig buskskov.
I dag er Tved omgivet af Engelsbys boligkvarter.

Litteratur 
 Gerret Liebing Schlaber: Fra opland til bydele. Flensborgs bymark og de indlemmede landsbyer i foto og tekst ca. 1860-1930. Vom Land zum Stadtteil. Flensburgs Stadtfeld und die eingemeindeten Dörfer in Bild und Wort ca. 1860-1930. Flensborg 2009.
Gerret Liebing Schlaber: Administrative tilhørsforhold mellem Ejderen og Kongeåen indtil 2007. Flensborg 2007
Karl Weigand (Bearb.): Flensburg-Atlas. Die Stadt Flensburg in der deutsch-dänischen Grenzregion in Geschichte und Gegenwart. Flensborg 1978.
Henning Oldekop: Topographie des Herzogthums Schleswig. Kiel 1906.

Eksterne henvisninger 

Bydele i Flensborg
3. division

3. division kan henvise til flere ting:

 3. division (fodbold) – fjerdeøverste række i dansk fodbold
 3. division (håndbold) – fjerdeøverste række i dansk håndbold
 3. divisjon (Norge) – fjerdeøverste række i norsk herrefodbold
Zákynthos

Zákynthos (eller Zante) er en lille græsk ø i det Ioniske Hav og en af de Ioniske Øer i det vestlige Grækenland. Øen ligger vest for halvøen Peloponnes, er på ca. 410 km² og har pr. 2005 41.472 indbyggere.

I 1953 blev øen ramt af et jordskælv, der ødelagde store dele af hovedbyen Zákynthos med 13.000 indbyggere. Den blev genopbygget efter skælvet.

Der er færgeforbindelse til Peloponnes og videre forbindelser via lufthavnen.

I mange år var øen førende i Grækenland mht. operaer og åbnede landets første musikskole i 1815. Den var med til at levere musikere til de første olympiske lege i 1896. I dag lever øen i høj grad af turisme – særligt dykkere - og mange unge kommer til øen for at feste og dase på stranden i Laganasbugten. De fleste unge bor i byen Laganas.

Hovedbyen har et mausoleum for øens store digter Dionysios Solomós og en stor statue af ham.

Eksterne henvisninger 
 Praktiske reisetips på Zakynthos 

De Joniske Øer
Olaf Pooley

Olaf Pooley (født 13. marts 1914 i Parkstone, død 14. juli 2015) var en britisk skuespiller og forfatter. Han var søn af en engelsk far og dansk mor.

Eksterne henvisninger 
 

Manuskriptforfattere fra Storbritannien
Skuespillere fra Storbritannien
Hundredårige
Kelly McGillis

Kelly Ann McGillis (født 9. juli 1957) er en amerikansk skuespillerinde, der bl.a. har medvirket i filmene Vidnet, for hvilken hun blev nomineret til en Golden Globe, samt Top Gun.

Karriere 

McGillis fik sin uddannelse fra dramaafdelingen på Juilliard School, hvor hun medvirkede i William Congreves Love for Love. Hun dimitterede i 1983 og begyndte kort efter at blive tilbudt skuespilroller. Debutrollen var som en amish mor i filmen Vidnet sammen med Harrison Ford, for hvilken hun blev nomineret til en Golden Globe.

Hendes næste større rolle, blev som flyinstruktøren Charlie i Top Gun fra 1986 sammen med Tom Cruise and Val Kilmer. Efter Anklaget i 1988, medvirkede hun i et stort antal tv- og filmroller op gennem 1990'erne, hvorefter hun holdt en pause.

I 2004 spillede hun Mrs. Robinson i teaterudgaven af Fagre voksne verden, der blev opført over hele landet. To år senere i 2006 vendte McGillis tilbage til filmbranchen og fik året efter en rolle i 5. sæson af tv-serien The L Word.

Filmografi 
 Reuben, Reuben (1983)
 Vidnet (1985)
 Top Gun (1986)
 Made in Heaven (1987)
 Mistænkt (1988)
 Anklaget (1988)
 The Babe (1992)
 North (1994)
 Painted Angels (1997)
 At First Sight (1999)
 The Monkey's Mask (2000)
 Black Widower (2006)
 The L Word (2006)
 Supergator'' (2007)

Eksterne henvisninger 
 

Filmskuespillere fra USA
Skuespillere fra Californien
Tvedskov

Tvedskov (tysk Twedterholz) var en landsby og selvstændig kommune beliggende ud ved Flensborg Fjord i det nordvestlige Angel i den nuværende tyske delstat Slesvig-Holsten. Kommunen blev i 1910 indlemmet i Flensborg.

Tvedskov var den længst mod nord beliggende kommune i Adelby Sogn. Kommunen bestod ved siden af den centrale landsby af bebyggelserne Farensodde (tysk Fahrensodde) og gårdene Osbæk (Osbek) i syd og Tved Mark (Twedter Feld) i sydøst. Farensodde var en overfartssted til Kollund over Flensborg Fjord. Nabokommuner var Fruerlund (med Mørvig og Klosterskov) i syd og Tved (med Solitude) i øst. Tvedskovs areal udgør i dag en del af bydele Fruerlund og Mørvig. De fleste historiske steder ekisterer kun som gadenavne, efter at området efterhånden blev udbygget med flere parcelhuse. Strandpromenaden fra Farensodde til Solitude Strand og Mejervig er i dag populære udflugstmål.

Tvedskov er første gang nævnt 1567. Navnet angiver, at bebyggelsen er opstået som kådnerby tilhørende bønderbyen Tved. Arealet må have været dækket med skov endnu i 1500-tallet. I 1856 taltes der 27 husmandssteder (kådnersteder) i Tvedskov, men ikke en eneste bondegård. En stor rolle spillede fiskeriet.

Litteratur 
 Gerret Liebing Schlaber: Fra opland til bydele, Flensborg 2009, sider 140-142

Eksterne henvisninger

Noter 

Bydele i Flensborg
Kithira

Kithira (også kaldet Afrodites Ø) er en græsk ø syd for Peloponnes, der hører til De Joniske Øer. Den har et areal på 280 km² og har pr. 2001 3.354 indbyggere.
 
I den græske mytologi var øen hjemsted for kærlighedsgudinden Afrodite, der blev født af havets skum ved at blive blæst op af bølgerne af vindens gud Zefyr.

Fra havnebyen Agia Pelagia er der forbindelse til Piræus og halvøen Peloponnes.

Eksterne henvisninger 

 Øens hjemmeside
Visit Kythera – Tourist & Culture Guide of Kythera Island Greek.English.Français.Deutsch.Italiano.Español.Turkçe

De Joniske Øer
Sefyu

Youssef Soukouna (født 20. april 1981 i Aulnay-sous-Bois, Frankrig) er en fransk rapper med senegalesiske rødder, der anvender kunstnernavnet Sefyu. Han er opvokset i Aulnay-sous-Bois, der er en nordøstlig forstad til Paris. Han drømte oprindeligt om at blive professionel fodboldspiller, men måtte opgive karrieren som følge af en skade. I stedet begyndte i starten af 2000'erne at kaste sig over musikken.

Diskografi 
 Molotov 4 (Mixtape, 2005)
 Qui suis-je? (2006)
 Suis-je le gardien de mon frère? (2008)

Musikere fra Frankrig
Engelsby

Engelsby er en bydel i Flensborg. Bydelen ligger på halvøen Angel i det nordlige Tyskland i overgangszonen mellem det centrale Flensborg og det mere landbrugsprægede område i øst.

Bydelen nævnes for første gang i 1445 som Engelbw (Dipl. Flenb. I, 126). Forleddet er afledt af mandsnavn Engel. I den danske periode indtil 1864 hørte landsbyen under Adelby Sogn (Husby Herred, Flensborg Amt). I 1840 fandtes her fem selvstændige gårde og elleve kåd (husmandssted). Gårdene lå rundt om landsybens centrale grønning, hvor samtlige veje førte hen. Den største gård og en del af kådnersteder hørte til Hospitalet (tidligere Flensborg Kloster), fire kåd til Vor Frue Kirken i Flensborg. Dermed var Engelsby knyttet tættere til Flensborg end andere landsbyer i Adelby Sogn. Ved siden af landsbyen Engelsby regnes også bebyggelsen Vejrgab (tysk Windloch) til Engelsby. Vejrgab opstod i 1600-tallet som kådnerby ved vejen til Tved. Den blev første gang nævnt i 1697. I 1825 talte de to landsbyer 17 (Engelsby) og 13 (Vejrgab) indbyggere.

Efter at Engelsby i 1885 blev stationsby ved amtsbanens strækning mellem Flensborg og Kappel voksede byen betydeligt. I 1910 blev hele Engelsby Kommune indlemmet i Flensborg. I 1961 var indbyggertallet på 1400. Alligevel er en del af bondelandsbyen Engelsby endnu bevaret. Den historiske landsbykerne er dog adskilt fra resten af bydelen af motortrafikvejen B 199 (Nordgaden/Østtangenten). Den vestlige del af bydelen er i dag stort set udbygget med etageboliger fra 60'erne og 70'erne. I den østlige del er der opført parcelhuse. I Engelsby-Fuglsang findes også en del landbrug og skovbrug. Engelsby har cirka 7.800 indbyggere .

Bydelen grænser i dets vestlige hjørne til Jørgensby (Jørgensby-Sender), mod nord til Mørvig (Mørvig-Vandløs), mod syd til Tarup og mod øst til Vesris Skov.

Eksterne henvisninger

Referencer 

Byer i Angel
Bydele i Flensborg
Kontradiktion

En kontradiktion er et udsagn, der modsiger sig selv. Det udtrykker forhold, der af logiske grunde ikke kan være sande på samme tid. Et eksempel kunne være "det er mørkt og lyst". Da begge dele ikke kan være sande på samme tid, er udsagnet en kontradiktion. Ifølge Aristoteles er princippet et logisk aksiom, da en benægtelse vil underbygge dets gyldighed. På dansk kaldes en kontradiktion også en absurditet, en  selvmodsigelse eller en modstrid.

Symbolsk er den typiske form af en kontradiktion .

Det modsatte udsagn, der er sandt for alle tildelinger af værdier af udtrykket, kaldes en tautologi.

Juridisk begreb 
Begrebet kontradiktion anvendes også i den juridiske disciplin, forvaltningsret. Her betyder kontradition (ved høring af flere parter i en sag), at hver part få oplyst, hvad den anden part har sagt ved en partshøring.

Se også 
 Tautologi
 Sandhedstabel
 Forvaltningsloven
 Sagsbehandlingsregler

Referencer 

Ord og vendinger
Logik
Græske ord og vendinger
Matematisk logik
Juridiske begreber
Risë Stevens

Risë Stevens (født 11. juni 1913 i New York City, død 20. marts 2013 på Manhattan) var en amerikansk mezzosopran, der fangede en bred folkelig publikum på højden af sin karriere (1940-1960). Hun døde 99 år gammel i 2013.

Referencer

Operasangere fra USA
Personer fra New York
Frederik Nørgaard

Frederik Nørgaard kan henvise til flere personer:

 Frederik Nørgaard (bankdirektør) (1861-1937) – dansk bankdirektør og etatsråd
 Frederik Nørgaard (historiker) (1878-1945) – dansk højskolemand og historiker
 Frederik Nørgaard (politiker) (født 1940) – dansk politiker, medlem af Folketinget
 Frederik Nørgaard (basketballspiller) – dansk basketballspiller
 Frederik Nørgaard (fodboldspiller) (født 1999) – dansk fodboldballspiller (målmand)
 Frederik Meldal Nørgaard (født 1976) - dansk skuespiller og manuskriptforfatter
Finderup Kirke

Stednavnet Finderup Kirke kan henvise til flere lokaliteter:

 Finderup Kirke (Kalundborg Kommune)
 Finderup Kirke (Viborg Kommune)